CELEX: 31985R2008
Language: el
Date: 1985-07-19 00:00:00
Title: Κανονισμός (ΕΟΚ) αριθ. 2008/85 της Επιτροπής της 19ης Ιουλίου 1985 για την τροποποίηση του κανονισμού (ΕΟΚ) αριθ. 1477/85 όσον αφορά την ημερομηνία λήξης της προθεσμίας για την κατάθεση των αιτήσεων για ενισχύσεις στην ιδιωτική αποθεματοποίηση στον τομέα του χοιρείου κρέατος

Avis juridique important

|

31985R2008

Κανονισμός (ΕΟΚ) αριθ. 2008/85 της Επιτροπής της 19ης Ιουλίου 1985 για την τροποποίηση του κανονισμού (ΕΟΚ) αριθ. 1477/85 όσον αφορά την ημερομηνία λήξης της προθεσμίας για την κατάθεση των αιτήσεων για ενισχύσεις στην ιδιωτική αποθεματοποίηση στον τομέα του χοιρείου κρέατος  

Επίσημη Εφημερίδα αριθ. L 188 της 20/07/1985 σ. 0027 - 0027

***** ΚΑΝΟΝΙΣΜΟΣ (ΕΟΚ) αριθ. 2008/85 ΤΗΣ ΕΠΙΤΡΟΠΗΣ  της 19ης Ιουλίου 1985  για την τροποποίηση του κανονισμού (ΕΟΚ) αριθ. 1477/85 όσον αφορά την ημερομηνία λήξης της προθεσμίας για την κατάθεση των αιτήσεων για ενισχύσεις στην ιδιωτική αποθεματοποίηση στον τομέα του χοιρείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 20,  Εκτιμώντας:  ότι, λόγω της υγειονομικής κατάστασης που επικρατεί στον τομέα της εκτροφής στο Βέλγιο, έχουν θεσπιστεί εξαιρετικά μέτρα στηρίξεως της αγοράς του χοιρείου κρέατος σ' αυτό το κράτος μέλος, μεταξύ άλλων, με τον κανονισμό (ΕΟΚ) αριθ. 1477/85 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1706/85 (4)·  ότι η αφρικανική πανώλη των χοίρων στη ζώνη μόλυνσης δεν έχει ακόμη πλήρως αναχαιτιστεί· ότι, επομένως, πρέπει να επανακαθορισθεί η ζώνη μόλυνσης και να παραταθεί η προθεσμία για την κατάθεση των αιτήσεων ενίσχυσης στα πλαίσια του κανονισμού (ΕΟΚ) αριθ. 1477/85·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 παράγραφος 1 του κανονισμού (ΕΟΚ) αριθ. 1477/85 τροποποιείται ως εξής:  1. Η ημερομηνία «19 Ιουλίου 1985» αντικαθίσταται από την ημερομηνία «16 Αυγούστου 1985».  2. Στο δεύτερο εδάφιο, τα ονόματα των Κοινοτήτων «Lendelede» και «Staden» απαλείφονται.  Άρθρο 2  Ο παρών κανονισμός αρχίζει να ισχύει από τις 22 Ιουλίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Ιουλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 307 της 18. 11. 1980, σ. 5.  (3) ΕΕ αριθ. L 145 της 4. 6. 1985, σ. 17.  (4) ΕΕ αριθ. L 163 της 22. 6. 1985, σ. 36.